สวัสดีคะ ขอปรึกษาคุณหน่อยคะ หนูมีอะไรกับแฟนเมื่อวันที่ 18 พ.ค. และประจำเดือนมาในวันถัดไปคือวันที่19พ.ค. และหยุดไปในวันที่20 พ.ค. หนูเลยกินยาปรับฮอโมนไป3เม็ดคือในวันที่21พ.ค. แล้วปจด.ก็มาอีกครั้งในวันที่27พ.ค. และหมดไปในวันที่31 พ.ค. แต่ในเดือนนี้ เดือนมิ.ย ปจด.หนูยังไม่มาเลยคะ เป็นไปได้ไมที่หนูจะท้อง แต่หนูก็ตรวจไปแล้วถึง 2ครั้ง ขึ้นมาแค่ขีดเดียวคะ และหนูก็ได้กินยาปรับฮอโมนไป10เม็ดคะในเดือนนี้ นี่ก้อวันที่27มิย. แล้ว ปจด.ก็ยังไม่มา คิดว่าเปนไปได้ไมที่หนูจะท้องหรือหนูกำลังเป็นอะไรอยู่ ช่วยตอบหน่อยน่ะคะ ขอบคุนคะ
สวัสดีค่ะ หากประจำเดือนได้มาในวันที่ 19-20 พ.ค. ก็แสดงว่าไม่ได้มีการตั้งครรภ์เกิดขึ้นจากการมีเพศสัมพันธ์ในวันที่ 18 พ.ค. และเมื่อทานยาปรับฮอร์โมนไปในวันที่ 21 พ.ค. แล้ววันที่ 27 พ.ค. มีเลือดออกมา เลือดดังกล่าวเกิดจากผลของฮอร์โมนจากยา ไม่ใช่ประจำเดือนจริงๆ และหากหลังจากนั้นยังได้ทานปรับฮอร์โมนอีก ก็ย่อมจะไปมีผลต่อการทำงานของรังไข่ ทำให้การทำงานของรังไข่ผิดปกติ ไข่ไม่ตก และไม่มีประจำเดือนมาได้ ส่วนสาเหตุจากการตั้งครรภ์นั้นไม่น่าใช่ เพราะได้ตรวจหาการตั้งครรภ์แล้ว พบขึ้นเพียงแค่ 1 ขีดดังนั้น ควรรอต่อไปอีกซักระยะก่อน ประจำเดือนก็น่าจะมาในที่สุด แต่ที่สำคัญคือห้ามทานปรับฮอร์โมนไปอีก เพราะจะไปมีผลต่อการทำงานของรังไข่ต่ออีกโดยปกติ หากไม่ได้มีอาการผิดปกติของประจำเดือนไม่ควรทานยาปรับฮอร์โมนโดยไม่จำเป็นค่ะ เพราะย่อมทำให้กลายเป็นมีประจำเดือนมาผิดปกติหรือทำให้ประจำเดือนไม่มาได้ นอกจากนี้ หากมีประจำเดือนมาผิดปกติ ก็ควรไปพบแพทย์เพื่อตรวจก่อนว่าเกิดจากโรคใด ไม่ควรซื้อยาทานเองโดยยังไม่ทราบสาเหตุ นอกจากนี้ วิธีการทานยาปรับฮอร์โมนเพื่อรักษาอาการประจำเดือนมาผิดปกติแต่ละแบบจะไม่เหมือนกันด้วยค่ะ